บาทเปิด 30.55 บาทต่อดอลลาร์ กลับมาแข็งค่า
เงินบาทเปิดตลาด 30.55 บาทต่อดอลลาร์ กลับมาแข็งค่าจากแรงขายดอลล์ หลังบอนด์ยิลด์สหรัฐฯ ลดลง มองกรอบวันนี้ 30.50-30.65บาทต่อดอลลาร์
3 ก.ค. 2562

เงินบาทเปิดตลาด 30.55 บาทต่อดอลลาร์ กลับมาแข็งค่าจากแรงขายดอลล์ หลังบอนด์ยิลด์สหรัฐฯ ลดลง มองกรอบวันนี้ 30.50-30.65บาทต่อดอลลาร์
เมื่อวันที่  3 ก.ค. 2562 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.55 บาท/ดอลลาร์ จากเย็นวานนี้ที่ปิดตลาดที่ระดับ 30.70 บาท/ดอลลาร์
"เงินบาทกลับมาแข็งค่าแต่ยังเป็นการแข็งค่าสุดในรอบ 6 ปี ยังไม่เปลี่ยนแปลง..เนื่องจากดอลลาร์อ่อนค่าเมื่อเทียบสกุลหลัก..มีแรงขายดอลลาร์เข้ามา อัตราผลตอบแทนพันธบัตรรัฐบาลสหรัฐอายุ 10 ปีร่วงลงต่ำกว่า 2% ในวันนี้" นักบริหารเงิน กล่าว
สำหรับวันนี้ประเมินกรอบการเคลื่อนไหวของค่าเงินบาทไว้ระหว่าง 30.50-30.65 บาท/ดอลลาร์
"ต้องรอดูบริเวณ 30.50 ซึ่งเป็นแนวรับสำคัญว่าจะเบรกหรือไม่ รวมทั้งท่าทีของทางการกรณีเงินบาทกลับมาแข็งค่าอีก และประเด็นสงครามการค้าระหว่างสหรัฐกับยุโรป" นักบริหารเงิน กล่าว
นอกจากนี้ต้องรอติดตามตัวเลขเศรษฐกิจที่สำคัญฯ อื่นๆของสหรัฐฯ เช่น ตัวเลขจ้างงานภาคเอกชนเดือนมิ.ย.จาก ADP, จำนวนผู้ขอรับสวัสดิการว่างงานรายสัปดาห์ และตัวเลขการจ้างงานนอกภาคเกษตรของสหรัฐฯ